Το **Αφρο-Ασιατικό Κύπελλο Εθνών** (*Afro-Asian Cup of Nations*) ήταν μια διηπειρωτική ποδοσφαιρική διοργάνωση, στην οποία αγωνίζονταν η νικήτρια χώρα του Ασιατικού Κυπέλλου (στις διοργανώσεις: *1978*, 1985, 1993, 1997 και 2007) ή του ποδοσφαιρικού τουρνουά των Ασιατικών Αγώνων (στις διοργανώσεις: 1987, 1991 και 1995) με την νικήτρια του Κυπέλλου Εθνών Αφρικής. Ξεκίνησε το 1978, διακόπηκε και συνεχίστηκε από το 1985 ανά διετία ως το 2007 αλλά με πολλές ματαιώσεις. Συνολικά έγιναν επτά τελικοί ή οκτώ αν υπολογιστεί και εκείνος του 1978 που δεν ολοκληρώθηκε.

Η διοργάνωση είναι στην πραγματικότητα ένας μονός ή διπλός τελικός, για την ανάδειξη της κορυφαίας ποδοσφαιρικής χώρας εκτός Ευρώπης και Νότιας Αμερικής, ανάλογη με το ευρωαμερικανικό Έπαθλο Αρτέμιο Φράνκι και το Κύπελλο Μεσημβρινού Ευρώπης-Αφρικής (που αφορούσε όμως εθνικές ομάδες Κ-18).

Ιστορικό
--------

Η πρώτη προσπάθεια δημιουργίας αφροασιατικού κυπέλλου έγινε το 1978, με αντιπάλους το Ιράν και τη Γκάνα σε διπλό τελικό. Το Ιράν νίκησε 3-0 αλλά η ρεβάνς δεν έγινε έπειτα από τα πολιτκκά προβλήματα που δημιουργήθηκαν από την Ιρανική Επανάσταση.

Η επόμενη προσπάθεια ξεκίνησε το 1985, οπότε καθιερώθηκε η διεξαγωγή του κυπέλλου ανά διετία. Συνεχίστηκε ως το 1997, με κάποιες χρονικές ανακολουθίες και μια ματαίωση, αφού η διοργάνωση του 1987 έγινε τον Ιανουάριο του 1988, το 1989 δεν διεξήχθη καθόλου και η διοργάνωση του 1997 έγινε με δύο χρόνια καθυστέρηση, το 1999.

Στη συνέχεια, ανέκυψαν διαφωνίες ανάμεσα στις δύο συνομοσπονδίες, όταν οι Ασιάτες υποστήριξαν την υποψηφιότητα της Γερμανίας αντί για τη Νότια Αφρική για την ανάληψη του Παγκοσμίου Κυπέλλου 2006. Σε ένδειξη διαμαρτυρίας, στις 30 Ιουλίου 2000 η Αφρικανική Συνομοσπονδία πήρε απόφαση να διακόψει την υποστήριξή της στις δυο αφροασιατικές διοργανώσεις: το Αφρο-Ασιατικό Κύπελλο Εθνών και το Αφρο-Ασιατικό πρωτάθλημα συλλόγων. Προηγουμένως είχε αναβληθεί ο τελικός του 1999 που είχε προαναγγελθεί για το Μάρτιο του 2000 και τελικά ματαιώθηκε οριστικά. Σε απάντηση η Ασιατική Συνομοσπονδία ήρθε σε συμφωνία με την Ποδοσφαιρική Συνομοσπονδία Ωκεανίας και ξεκίνησαν το διετές Τσάλεντζ Καπ Ασίας-Ωκεανίας (*AFC – OFC Challenge Cup*), μεταξύ των νικητριών χωρών του Ασιατικού Κυπέλλου και του Κυπέλλου Εθνών Ωκεανίας, το οποίο έγινε το 2001 και το 2003.

Το 2005 έγινα μια προσπάθεια αναβίωσης του Αφροασιατικού κυπέλλου αλλά τελικά δεν προχώρησε. Μια τελευταία απόπειρα έγινε το 2007, που διεξήχθη με τη νέα επωνυμία: *"Τσάλεντζ Καπ Ασίας-Αφρικής"* (*"AFC Asia/Africa Challenge Cup"*).

Στις επτά διοργάνωσεις που ολοκληρώθηκαν, το Αφρο-ασιατικό κύπελλο κατέκτησαν 4 φορές αφρικανικές και 3 φορές ασιατικές χώρες. Η Ιαπωνία είναι η μόνη χώρα που το κατέκτησε δυο φορές αλλά και τις δύο φορές σε μονό τελικό που τον φιλοξένησε. Από τους επτά τελικούς οι τέσσερις ήταν διπλοί, εντός-εκτός έδρας και οι τρεις μονοί (δύο στην Ιαπωνία και ένας στο ουδέτερο Κατάρ).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Οι τελικοί

|  |  |  |  |  |
| --- | --- | --- | --- | --- |
| Έτος | Τόπος, ημερομηνία |  **Εκπρόσωπος Αφρικής** |  **Εκπρόσωπος Ασίας** | Σκορ |
| *(1978)* | Τεχεράνη, 19/5/1978  Άκκρα | *Γκάνα Γκάνα*  | *Ιράν Ιράν*  | *0-3 ματαιώθηκε* |
|  | **Κύπελλο Εθνών** |  |  |  |
| 1985 | Γιαουντέ, 15/9/1985 Ταΐφ, 4/10/1985  | **Καμερούν Καμερούν**  | Σαουδική Αραβία Σαουδική Αραβία |  **4-1**  **1-2** |
| 1987\* | Ντόχα Κατάρ, 6/1/1988  |  Αίγυπτος | **Νότια Κορέα Νότια Κορέα**  |  **1-1 (3-4 πέν.)** |
| *(1989)* |  | *Καμερούν Καμερούν*  | *Σαουδική Αραβία Σαουδική Αραβία*  | *ματαιώθηκε* |
| 1991 |  Τεχεράνη, 27/9/1991Αλγέρι, 13/10/1991 | **Αλγερία Αλγερία**  | Ιράν Ιράν | **1-2** **1-0** |
| 1993 | Τόκιο, 4/10/1993  | Ακτή Ελεφαντοστού Ακτή Ελεφαντοστού | **Ιαπωνία Ιαπωνία**  |  **0-1 (παρ.)** |
| 1995 |  Τασκένδη, 21/10/1995Λάγος, 10/11/1995  | **Νιγηρία Νιγηρία**  | Ουζμπεκιστάν Ουζμπεκιστάν | **3-2** **1-0** |
| 1997\*\* |  Κέιπ Τάουν, 18/9/1999 Ριάντ, 30/9/1999 | **Νότια Αφρική**  | Σαουδική Αραβία Σαουδική Αραβία | **1-0** **0-0** |
| *(1999)*\*\*\* |  *Μάρτιος 2000*  | *Αίγυπτος*  | *Ιράν Ιράν*  | *ματαιώθηκε* |
| *(2005)* |  | *Τυνησία Τυνησία*  | *Ιαπωνία Ιαπωνία*  | *ματαιώθηκε* |
|  | **Τσάλεντζ Καπ** |  |  |  |
| 2007 | Οσάκα, 17/10/2007  |  Αίγυπτος | **Ιαπωνία Ιαπωνία**  | **1-4** |

\*Ο τελικός του 1987 έγινε στις 6 Ιανουαρίου 1988.
\*\*Ο τελικός του 1997 έγινε το Σεπτέμβριο του 1999, λόγω αδυναμίας εύρεσης κενών ημερομηνιών.
\*\*\*Ο τελικός του 1999 είχε αναγγελθεί για το Μάρτιο του 2000. Αναβλήθηκε και τελικά ματαιώθηκε.
 | Νικητές ανά χώρα και ήπειρο

|  |  |  |
| --- | --- | --- |
| **Χώρα** | Κατακτήσεις | Έτη |
| Ιαπωνία Ιαπωνία |  **2**  | 1993, 2007 |
| Καμερούν Καμερούν | **1**  | 1985 |
| Νότια Κορέα Νότια Κορέα | **1**  | 1987 |
| Αλγερία Αλγερία | **1**  | 1991 |
| Νιγηρία Νιγηρία | **1**  | 1995 |
|  Νότια Αφρική | **1**  | 1997 |
| **Ήπειρος** | Κατακτήσεις | Έτη |
|  ΑΦΡΙΚΗ |  **4**  | 1985, 1991, 1995, 1997 |
|  ΑΣΙΑ |  **3**  | 1987, 1993, 2007 |

 |

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Έπαθλο Αρτέμιο Φράνκι
* Κύπελλο Μεσημβρινού Ευρώπης-Αφρικής
* Μουντιαλίτο 1980
* Κύπελλο Συνομοσπονδιών FIFA
* Τσάλεντζ Καπ Ασίας-Ωκεανίας

Πηγές
-----

* Afro-Asian Cup of Nations-RSSSF.
* TMDC.